কলকাতায় রাজের স্প্যানিশ কাফে আছে। কিন্তু ইতালীয় খাবার পাওয়া যায় বলতে গেলে এমন রেস্তোরাঁ পাওয়াই যায় না। দু একটা যদিও বা খুঁজে পেতে পাওয়া গেল অথেনটিক ইটালিয়ান ফুডের স্বাদ কোথায়। ফ্যাব্রিকা ডেলা পিৎজা সেই অভাব পূরণ করবে। ফোরাম মলের কাছে ৮এ অ্যালেনবাই রোডের এই রেস্তোরাঁয় ইতালীয় খাবার চেখে দেখে সার্টিফিকেট দিয়ে গিয়েছেন খোদ কলকাতায় ফরাসী রাষ্ট্রদূত দামিয়ানো ফ্র্যানকোভি। নিয়ম ভাঙতে অভ্যস্ত কলকাতার ব্যস্ত ট্রাফিকের মধ্যে দিয়ে দামিয়ানো শহরটাকে ঘুরে বেড়াতে ভালোবাসেন। চেখে দেখেন নানারকম খাবার। তেমনই একদিন পৌঁছে যান ফেব্রিকায়। খেয়ে দেয়ে রীতিমত সার্টিফিকেট দিয়ে গিয়েছেন ফরাসী এই কূটনীতিক। দারুণ উৎসাহ পেয়েছিলেন চার উদ্যোক্তা বন্ধুও।